# Birgitte Alsted

### Fra Wikipedia, den frie encyklopædi

Du har nye beskeder (forskel fra næstsidste redigering).

Birgitte Alsted (født 15. juni 1942) Dansk violinist, lærer og komponist, uddannet på Det Kgl. Danske Musikkonservatorium og i Warszawa.

Hun har gjort sig meget gældende inden for elektroakustisk musik og bruger ofte kreative udtryksformer som indbefatter andre kunstarter. Således har hun været brugt en del inden for teater og performance/dans. Hendes værkliste indeholder ud over teatermusikken værker for solister og kammerensembler ofte af utraditionel sammensætning og med brug af akustiske instrumenter såvel som computer og bånd.

Birgitte Alsted har også arbejdet en del med multimedieforestillinger, hvor brug af elektroniske midler, poesi, dans og lysbilleder bliver sammensat på eksperimenterende vis. Litteratur og poesi – ny som gammel - er en vigtig inspirationskilde for hende.

Birgitte Alsted var medstifter af Gruppen for alternativ Musik, der fik stor betydning for hendes løbebane som komponist. Gruppen eksperimenterede med alternative koncertformer som happenings og kollektiv improvisation og opførte medlemmernes egne kompositioner på usædvanlige steder, fx på Nørreport Station og i Zoologisk Have.

Alsted har arbejdet som underviser ved Hørsholm kommunale Musikskole, på Skt. Annæ Gymnasium og i Københavns Musikskole. Desuden har hun været violinassistent i DR Radiosymfoniorkestret og DR RadioUnderholdningsOrkestret.

## [redigér] Poster og priser

- Statens Musikråd
- Københavns Kommunes Musikudvalg
- Dansk Kunstnerråd
- Medstifter foreningen Kvinder i Musik
- Statens Kunstfonds tre-årige arbejdslegat 1980
- Hakon Børresen Prisen 1992
- Komponistforeningens Jubilæumspris i 1996

## [redigér] Musik (udvalg)

- To sange til døden 1990
- Haiku-Wärme
- Klumpe (baryton og kammerensemble 1971)
- Smedierne i Granada (skuespil 1975)
- Tredie tilstand (skuespil 1979)
- Timileskoven (skuespil 1980)
- Antigone (skuespil 1983)
- Frokost i det grønne (skuespil 1985)
- Turning Point (skuespil 1985)
- Drømmespil (skuespil 1987-88)
- Vækst (elektroakustisk musik 1989)
- Imitaopposition (orgel 1992)
- Spring I (damekor 1994)
- Haiku-Wärme (1995)
- Sorgsang (elektroakustisk musik 1995)
- Sorgsang II (elektroakustisk musik 1995)
- Sorgsang III (baryton og orgel 1995)
- Hun Askepot (opera 1996)

## [redigér] Kilder

- Billede på Kvinder i Musik
- Det Virtuelle Musikbibliotek
- Dansk kvindebiografisk Leksikon
- Sekretariat for ny kompositionsmusik

| Denne biografi om en komponist er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../b/i/r/Birgitte_Alsted_390d.html"

Kategorier: Påbegyndte komponistbiografier | Danske komponister | Klassiske komponister fra det 20. århundrede | Født i 1942

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg